Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5451

(1) A 70. cikkben említett árak összehangolása irányában tett első lépésig: – a Spanyolországban az asztali fehérborra alkalmazandó irányadó árat olyan szinten kell rögzíteni, hogy az e tagállamban kötelező lepárlásra leadandó asztali bor vételára és az irányadó ár közötti arány 50% legyen, – a Spanyolországban az asztali vörösborra alkalmazandó irányadó árat az asztali fehérborra vonatkozó irányadó árból kell származtatni, az A I. és R I. típusú asztali borok irányadó árai között a jelenlegi Közösségben fennálló arány alkalmazásával, – az első francia bekezdésben említett asztali borok vételárát egy meghatározandó reprezentatív időszak folyamán a korábbi nemzeti szabályozás keretében Spanyolországban alkalmazott kötelező lepárlási kiegyenlítő ár szintjén kell rögzíteni, – a 337/79/EGK rendelet 3a. cikkében említett garantált minimálár egyenlő az egyes asztali borfajtákra vonatkozó irányadó árak 72%-ával, – a 337/79/EGK rendelet 12a. cikkében említett lepárlásra kerülő bor ára egyenlő: – az asztali fehérborra vonatkozó irányadó ár 80%-ával, – az asztali vörösborra vonatkozó irányadó ár 81,5%-ával.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes